Source: https://aua.gl/kl/Udgivelser/2017/Attartortoq-arlaleriarluni-mianersoqquneqartareerluni-attartornera-unittsinneqartoq
Timestamp: 2020-08-13 03:11:08+00:00
Document Index: 11396151

Matched Legal Cases: ['§ 69', '§ 69', '§ 79', '§ 84', '§ 50', '§ 58', '§ 77', '§ 69', '§ 84', '§ 25', '§ 50', '§ 50', '§ 73', '§ 67', '§ 69', '§ 86', '§ 66', '§ 67', '§ 37']

Attartortoq arlaleriarluni mianersoqquneqartareerluni attartornera unittsinneqartoq - AUA
marsip 3.-at, 2017 Ineqarneq
Ineqarneq pillugu maalaaruteqartarfik piginnaatitaaffeqanngilaq, inissiaatilileqatigiiffiup ilinnut attartornermik isumaqatigiissummik atorunnaartitsineq pillugu nalilersuissalluni.
Suliami allagaatit (ilanngussat normui qulaani teqeqqumi saamerlermi):
Novemberip aallaqqaataani 2001, Inissiaatileqatigiiffiup naammagittaalliortullu attartornermut isumaqatifiissutaat .
Oktoberip 30-ni 2014 Suliffeqarfik Y inissiamiit nipiliorneq pillugu.
Novemberip qulingani 2014 inissiami malittarisassanut unioqqutitsisimalluni illutungiliuttumut tusarniaaneq.
Novermberip 18-iani 2014 Inissiaatileqatigiiffimmit inigisami malittarisassanut unioqqutitsisimanermut mianersoqqussut.
Aggustusip 12-ni 2015 Suliffeqarfik Y inissiamiit nipiliorneq pillugu.
Aggustusip 12-ni 2015 ullua`tungeriimmik tusarniaaneq inissiami malittarisassat unioqqutissimaneranut pillugu.
Aggustusip 19-ni oqaaseqaatit attartortumiit Suliffeqarfik Y-miit nalunaarutinut tungatillugu.
Aggustusip 21-ni 2015 Inissiaatileqatigiiffimmit inigisami malittarisassanut unioqqutitsisimanermut mianersoqqussut.
Septemberip 14-ani 2015 Suliffeqarfik Y-miit inissiamiit nipiliorneq pillugu.
Septemberip 18-iani 2015 inissiami malittarisassanut unioqqutitsisimalluni illutungiliuttumut tusarniaaneq.
Septemberip 25-ni 2015 inigisami malittarisassanut unioqqutitsisimanermut mianersoqqussut.
Martsip aallaqqaataani 2016 Suliffeqarfik Y-miit inissiamiit nipiliorneq pillugu.
Martsip 14-iani 2016 illua`tungeriimmik tusarniaaneq inigisami malittarisassat unioqqutsissimaneranut.
Martsip 22-ni 2016 Inissiaatileqatigiiffimmit inigisami malittarisassanut unioqqutitsisimanermut mianersoqqussut.
Martsip 31-ni 2016 Suliffeqarfik Y-miit inissiamiit malittarisassat unioqqutinneqarnera pillugu.
Aapriilip 8-ni 2016 inigisami malittarisassat unioqqutinneqarsimaneranut illua`tungeriimmik tusarniaaneq.
Attartornermut isumaqatigiissutip atorunnaarsinneqarnera ulloq 18. apriili 2016.
Ineqarnermut Naammagittaalliuuteqartarfimmut naammagittaalliuut 25. maajip 2016
Inissiaatileqatigiiffiup nassuiaataa ulloq 18. oktoberi 2016.
Suliami erserpoq najugarisaq XXX-XXX-XX, illoqarfimmi pineqartumi attartornera tigusimagit ulloq 1. novemberi 2001.
Ulloq 30. oktober 2014 Suliffeqarfik Y-miit paasisimavaa inerniit nipituumik appisimaartoqartoq, nalilerneqarlunilu assut nipeqartoq.
Kingorna inissiaatileqatigiiffiup 10. november 2014-imi nalunaarut ilinnut nassiuppaa qinnuigalutillu tamanna oqaaseqarfigeqqullugu, taamaaliorsimanngilatilli. Tamatuma kingorna mianersoqqussummik tunineqarsimavutit ilisimatinneqarlutillu pingasoriarluni mianersoqqussumik tunineqarneq kingunerisinnaagaa atorunnaarsitsinermik.
Ulloq 12 aggustusi 2015 najugarni Suliffeqarfik Y-ip nipituumik nipilersortoqartoq paasivaat nal.: 00:17. Qanoq nipitutigisimanera allaqqangilaq. Ulloq 13. aggustusi 2015-imi illua`tungiliuttutut tusarniaaffigineqaqqipputit aamma tusarniaavigineqarneq akisimavat ulloq 19. 2015 innersuillutit najugarisaq ussiitsigimmat suna nipiluunniit tusaaneqarsinnaasoq. Nammineq arlaleriarlutit unnukkut itertitaasarsimavutit atinni najugalik matuni matorluttarnera peqqutigalugu.
Ulloq 14. septemberi 2015 Suliffeqarfik Y-ip ininninngaanniit nipituumik nipilersortoqarnera paasivaat nal. 23.35. Qanoq nipitutigisimanera allaqqangilaq. 18. september 2015-imi Suliffeqarfik Y-miit nalunaarut pillugu illua`tungiliuttutut tusarniaaffigaatit, tamannali illua`tungiliuttutut akissuteqarfigisimanngilat.
Ulloq 1. marts 2016 nal. 1.05 ininninngaanniit oqaluuppaluttoqartunik uppernarsaavoq. Nipiliorneq allaaserineqarpoq akunnattumik nipiliornertut. Ulloq 14. martsi 2016 nalunaarusiamut tusarniiavigineqarputit, kisianni tammanna oqaaseqaatigisimanngilat. Inissiiaatileqatigiiffiup nutaamik ulloq 22. martsi 2016-imi mianersoqqussummik nassippaatit.
Ulloq 31.martsi 2016 Suliffeqarfik Y-ip paasivaa ininninngaanniit nipituumik nipilersortoqartoq nal. 22.50 Suliffeqarfik Y-ip eqqissiviilliortitsinermi nakkutiginnittuisa nalunaarutaat illua`tungiliuttutut tusarniaavigineqarputit, kisianni oqaaseqaatigisimangilat.
Eqqissiviilliortitsinermi nalunaarutit kingunerisa tamatigut ataatsimik Inissiaatileqatigiiffimmiit mianersoqqussumik tunineqartarsimavutit. Mianersoqqussutit paasissutissanik imaqarput pingasoriarlutit mianersoqqussutinik tunineqaruit anisitaasinnaasutit attartornermi peqqussut § 69 imm. 1 naapertorlugu.
Aalajangiinermi ulloq 18. apriili 2016 attartornermut isumaqatigiissutisiaq atorunnaarsinneqarpoq. Atorunnaarsitsineq attartornermi peqqussut § 69 imm. 1 § 79 malillugu pivoq. Inissiaatileqatigiiffiup tungavilersuutitut ulluni mianersoqqussutinut innersuisimavoq tunniunneqartut ulluni 21. aggustusi 2015, 25. septemberi 2015 aamma martsip 22.-ni 2016.
Inissiaatileqatigiiffik maalaaruteqarnissamut ilitsersuisimavoq aamma ilisimatitsilluni tamanna kinguartitsisinnaanermik sunniuteqarsinnaanngitsoq.
Maalaaruteqarsinnaanermut ilitsersuut naapertorlugu Ineqarneq pillugu Maalaaruteqarfimmut naammagittaalliorsimavutit.
Inuit allattorsimaffiat naapertorlugu, inissiami uani XXX-XXX-XX, illoqarfimmi pineqartumi suli najugaqarputit.
Inissianik attartortitsisarneq pillugu Inatsisartut peqqussutaanni nr. 2-mi, 12. maaji 2005-imeersumi § 84 malillugu Ineqarneq pillugu Maalaaruteqartarfiup attartortut naammagittaalliutai makkununnga tunngasut suliarisarpai:
5) Attartortup atukkaminik atuinera (torersaanissamik malittarisassanik unioqqutitsinerit), tak. § 50.
6) Atuisinnaatitaanerup allanut tunniunneqarnera (inissianik paarlaateqatigiinneq, attartukkamik allamut attartortitsigallarneq aamma attartornermik nangitsineq), tak. §§ 58-62.
7) Inissiamit aninermi inissiap qanoq ittuunera (iluarsaassineq nalinginnaasoq), tak. § 77.
Maalaarummut pissutsinut uppernarsaatit pisariaqartinneqartut ilanngunneqassapput, attartortup suliarineqartussatut kissaatigisai.
Ineqarneq pillugu Maalaaruteqartarfiup paasivaa, maalaaruteqartarfik suliap sliarinissaanut piginnaatitaaffeqanngitsoq.
Tamatumani tunngavilersuutigineqarpoq, ilinnut attartornermik isumaqatigiissutimmik §§ 69 aamma 70 Inissianik attartortitsisarneq pillugu Inatsisartut peqqussutaat nr. 2, 12. maj 2005-imeersoq kingorna allanguuteqartoq naapertorlugu atorunnaarsinneqarsimavoq.
Tamatumunnga atatillugu inissianik attartortitsineq pillugu peqqussummi § 84-imut innersuussisoqassaaq, attartortumiit suliakkiissutit Ineqarneq pillugu Maalaaruteqarfiup aalajangersakkat kisiisa suliarisinnaagamigit tulliuttut: §§ 25 imm. 5, 45, 47, 51, 55, 58-62, aamma 77.
Ineqarneq pillugu Maalaaruteqarfiup eqqumaffigaa, maalaaruteqarfiup § 50 Attartortup taassumalu inoqutaasa kiisalu inuit attartortumit attartorneqartumut isersinnaatitaasut illumi torersarnissamut maleruagassat suliarisinnaavai.
Angerlarsimaffimmi maleruagassanik unioqqutitsinermi § 50 inissianik attartornermik peqqussut kisimi attartornermi isumaqatigiissummik atorunnaarsitsinermi periarfiisinnaavoq § 73 Imm. 2 nr. 4 og Imm. 3. Atorunnaarsitsineq pisinnaavoq, annertuumik maleruagassat unioqqutinneqarsimappata.
Taanna peqqussut inissiaatileqatigiiffimmit suliami nalilersuinermi tunngavilersuutaanngilaq.
Ineqarneq pillugu maalaaruteqartarfik inissiaatileqatigiiffimmut erseqqissaatigissavaa, attartortoq arlaleriarluni mianersoqquneqartareerluni, attartornermik isumaqatigiissut § 67 naapertorlugu suliarineqassammat, tamanna isumaqarpoq suleriaaseq § 69 malinneqassasoq.
Ineqarneq pillugu maalaaruteqartarfik suliap suliarinissaanut piginnaatitaaffeqanngilaq taamaalillunilu suliaq suliariunnaarpaa.
Akiliutigisimasavit utertinneqarnissaannut pisinnaatitaaffeqarputit. Taamaammat inissiaatileqatigiiffimmut saaffiginninnissannut qinnuigineqarputit, ilisimatitsissutigalugulu akiliutigisimasatit konto-mut sorlermut ikineqassanersut
Ineqarneq pillugu Maalaaruteqartarfiup aalajangiinera allaffissornikkut aqutsinermi pisortanut oqartussaasunut allanut suliassanngorteqqinneqarsinnaanngilaq, Inissianik attartortitsisarneq pillugu Inatsisartut peqqussutaanni nr. 2-mi, 12. maaji 2005-imeersumi kingusinnerusukkullu allanngortinneqartumi, § 86, imm. 7 naapertorlugu.
Attartortitsisup attartortullu akornanni aaqqiagiinnginneq eqqartuussivimmut tunniukkusunneqassappat attartortitsisumut sassaqqusissut eqqartuussivimmut tunniunneqassaaq. Tamanna pissaaq, allaqatigiinnerit il.il. , attartortitsisup allaffeqarfittut aktiaatileqatigiiffianit isumagineqarsimagaluarpataluunniit.
uunga sinniisoq
Assilineqarnera uunga: Inissiaatileqatigiiffik Y-mut Attartornermut isumaqatigiissut XXX-XXX-XXX innersuussutigineqarpoq
84. Ineqarneq pillugu maalaaruteqartarfiup attartortut maalaarutaat makkununnga tunngasut suliarisarpai:
Ukunani Ineqarnermut Maalaaruteqartarfik suliap suliarinissaanut piginaatitaaffeqanngilaq:
66. Attartortitsisup attartornerit imaattut allakkatigut atorunnaarsittassavai:
67. § 66-imi taaneqartut saniatigut attartornerni allani attartortitsisoq taamaallaat atorunnaarsitsisinnaavoq:
69. § 67 naapertorlugu attartortitsisup atorunnaarsitsiniarnera allakkatigut nalunaarutigineqassaaq, aammalu attartortup imm. 2 naapertorlugu akerliliissuteqarsinnaaneranut paasissutissanik imaqassalluni. Aammattaaq atorunnaarsitsissut atorunnaarsitsinermut tunngaviusoq pillugu paasissutissanik imaqassaaq.
50. Attartortup taassumalu inoqutaasa kiisalu inuit attartortumit attartorneqartumut isersinnaatitaasut illumi torersaarnissamut maleruagassat, ilanngussaq 4-mi taaneqartut maleruassavaat.
73. Pisortaniit attartortitsisup attartornermut, imermut, kiassanermut imaluunniit qularnaveeqqusiissutissamut akiliutissanut akiliinngitsoornerup kingunerisaanik attartornissamik isumaqatigiissut atorunnaarsissinnaavaa, tak. §§ 37, imm. 1, 38, imm. 1, aamma 74, imm. 1. Inissiani attartortittakkani namminersortunit pigisani attartortitsisup pissutissat ataani taaneqartut kingunerisaannik attartornissamik isumaqatigiissut atorunnaarsissinnaavaa.